
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 11514 - -— ( 1 ) 

Αναπροσαρμογή των ισχυδντων τιμολογίων αμοιβής των 

φορτ/τών, κομιστών και σημειωτών ξηράς της χώρας 

για το έτος 1993. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόιμη: 

1. Τις διατάξεις του άρθρου 39 του Ν. 3239/55 και του 
άρθρου 3 του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

3. Τις σχετικές προτάσεις των αρμοδίων ΕΡΦ Ξηράς. 

. 4. Το γεγονός ότι η απόφαση αυτή δεν έχει αναδρομική 
ισχύ. 

5. Την υπ’ αριθ. 100919/22.11.90 απόφαση του 
Υπουργού Εργασίας, για τη μεταβίβαση αρμοδιοτήτων, 
αποφασίζουμε: 

1. Αποδεχόμαστε εν μέρει τις προτάσεις των Επιτροπών 
ΡυθμΙσεως Φορτ/σεων (ΕΡΦ) Ξηράς και εγκρίνουμε την 
αναπροσαρμογή των ισχυδντων τιμολογίων αμοιβής των 
φορτοεκφορτωτών, κομιστών τελωνείου και σημειωτών 
ξηράς των πόλεων Αμαλιάδας, Αξιούπολης, Αγ. Νικολάου 
Κρήτης, Βόλου (και Αγριός, Ξυλείας και Μεταφορέων 
Ζώων Βόλου), ΒελεστΙνου, Γαργαλιάνων, Γιαννιτσών, Γυ- 
θείου, Δράμας, Διδυμοτείχου, Δομοκού, Ειδομένης, Ερυ¬ 
θρών, Ζαχάρως, Ζευγολατιού, ΚοκκωνΙου, Θεσσαλονί¬ 
κης, ΙστιαΙας, Ιεράπετρας, Κυπαρισσίας, Κιλκίς (Σ.Σ. Κρη- 
στώνας), Σοφάδων Ν. Καρδίτσας, Κατακόλσυ, Κισσάμου 

ΧανΙων, Κω, Λαμίας, Λευκάδας, Λιβανάτων, Μεγαλόπο- 
λης, Μεσσήνης, Μοιρών Κρήτης, Μώλου ΛοκρίδαςΙ Ναυ- 
πάκτου, Μυτιλήνης (Ξηράς Ελαίου και Σωματείου Επεκτά- 
σεως Ν.Δ. 1254/49), Πύλου Γιάλοβας, Πολυκάστρου, 
Πύργου και ΠελοπΙου, Κρεστένων, Ρόδου, Φλώρινας και 
Αμυνταίου, Φιλιατρών, Χαλκίδας κάι Ψαχνών για το έτος 
1993 κατά ποσοστά 12%. 

2. Η παρ. 2 της αριθ. 12001/1991 αποφάσεώς μας, 
όπως τροποποιήθηκε με την παρ. 1 της αριθ. 13960/1991 
όμοιας, σχετικά με την παρακράτηση της συνδικαλιστικής 
εισφοράς υπέρ των συνδικαλιστικών οργανώσεων, εξακο¬ 
λουθεί ισχύουσα, υπό τον όρο άτι η δυναμένη να παρακρα- 
τείται εισφορά θα υπολογίζεται επί των τιμολογίων που θα 
διαμορφωθούν και θα ισχύσουν για το έτος 1993. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1993 

Ο Γενικός Γραμματέας 

ΣΤΕΛΙΟΣ ΣΦΑΚΙΑΝΑΚΗΣ 

——♦-- 

Αριθ. 31207 (2) 

Χορήγηση έκτακτης οικονομικής ενίσχυσης οικοδόμων 
περιοχής ΟΑΕΔ Υ.Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 23 του Ν. 1836/89 «Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις». 

2. Την αρ. 548/93 απόφαση του Δ.Σ. του ΟΑΕΔ που μας 
υποβλήθηκε με το αριθμ. 107092/7.4.93 έγγραφο του 
Οργανισμού. 

3. Την αρ. 100919/90 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας 
στο Γεν. Γραμματέα, Ειδικό Γραμματέα, Προϊστ/νους Δ/ 
νσεων, Υπηρεσιών και Τμημάτων», αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης από εξήντα χιλιάδες (60.000) στον καθένα από τους 
οικοδόμους της περιοχής αρμοδιότητας ΟΑΕΔ Υ.Ν. 
Ηλείας που κατέστησαν άνεργοι. 

Κάλυψη δαπάνης 

α) Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του ΟΑΕΔ 
ύψους 55.000:000 εκατ. δρχ. περίπου. 

β) Για την ανωτέρω δαπάνη έχει εγγραφεί πίστωση στον 
προϋπολογισμό του ΟΑΕΔ έτους 1993 με τα στοιχεία 
(Κ.Α.Ε.) 0659 «Λοιπές παροχές ανεργίας», 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 12 Απριλίου 1993 
Ο Γενικός Γραμματέας 
ΣΤ. ΣΦΑΚΙΑΝΑΚΗΣ 


Αριθ. 40088 Ο) 

Καθορισμός προσόντων και διάρκειας φοίτησης των εκ- 
παιδευομέΥων στα προγράμματα ταχύρρυθμης επαγ¬ 
γελματικής κατάρτισης «ΤΕΚ», ειδικότητας βιβλιοδε¬ 
σίας και συντήρησης παλαιών, νεώτέρων βιβλίων. Λ 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως κάι διοικήσεως του Οργανισμού Απασχολή- 
σεως Εργατικού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ- 
γελματικώς καταρτιζομένων». 

γ) Τη σχετική πρόταση του Δ.Σ. του ΟΑΕΔ (απόφαση 
49212/23.3.93 έγγραφο 101/106866/2.4.93). 

δ) Την απόφαση του Υπουργού Εργασίας 100919/90 
«Μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Ειδικό Γ ραμματέα, Προϊσταμένους Δ/ 
νσεων, Υπηρεσιών και Τμημάτων», αποφασίζουμε: 

Καθορίζουμε τα προσόντα των εκπαιδευομένων και τη 
διάρκεια φοίτησης για την Ταχύρρυθμη Επαγγελματική 
Κατάρτιση της ειδικότητας Βιβλιοδεσίας και συντήρησης 
παλαιών, νεωτέρων βιβλίων, ως εξής: 
α) Ηλικία: 18-30 ετών 

β) Γραμματικές γνώσεις: Απόφοιτοι Γυμνασίου ή Λυ¬ 
κείου 

γ) Διάρκεια προγράμματος 600 ώρες (θεωρία 150 και 
Πρακτική 450) με εξάωρη ημερήσια απασχόληση. 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού, ούτε του 
προϋπολογισμού του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1993 

Η Διευθύντρια . 

X. ΚΩΣΤΑΚΗ 

-♦- 

Αριθ. 40076 (4) 

Καθορισμός προσόντων και διάρκειας φοίτησης των εκ- 
παιδευομένων στα προγράμματα ταχύρρυθμης επαγ¬ 
γελματικής κατάρτισης «ΤΕΚ», ειδικότητας «εξειδί- 
κευση σε θέματα Ευρωπαϊκών Κοινοτήτων». 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ- 
γελματικώς καταρτιζομένων». 

1 Υ) Τη σχετική πρόταση του Δ.Σ. του ΟΑΕΔ (απόφαση 
448/11/16.3.93 έγγραφο 93/106506/24.3.93). 

δ) Την απόφαση του Υπουργού Εργασίας 100919/90 
«Μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Ειδικό Γραμματέα, Προϊσταμένους Δ/ 
νσεων, Υπηρεσιών και Τμημάτων», αποφασίζουμε: 
Καθορίζουμε τα προσόντα των εκπαιδευομένων και τη 

διάρκεια φοίτησης για την Ταχύρρυθμη Επαγγελματική 
Κατάρτιση της ειδικότητας «εξειδίκευση σε θέματα Ευρω¬ 
παϊκών Κοινοτήτων» ως εξής: 

Α) Γραμματικές γνώσεις και ηλικία: ι) απόφοιτοι Γεν. Λυ¬ 
κείων ηλικίας 18-34 ετών, ιι) πτυχιούχοι ανώτάτων- 
ανωτέρων Σχολών Οικονομικών, Κοινωνικών και Πολιτι¬ 
κών Επιστημών 21-36 ετών. 

Β) Διάρκεια προγράμματος 1200 ώρες (θεωρία 100 και 
Πρακτική 1100) με εξάωρη ημερήσια απασχόληση. 
Κάλυψη δαπάνης , 

Από τις διατάξεις αυτής της απόφασης δεν προκαλεΐται 
δαπάνη σε βάρος του κρατικού προϋπολογισμού, ούτε του 
προϋπολογισμού του ΟΑΕΔ. 

Η απόφαση αυτή, να δημοσιευθεΙ στην Εφημερίδα της 
Κυβερνήσεως. 

Αθήνα, 8 Απριλίου 1993 

Η Διευθύντρια 
X. ΚΩΣΤΑΚΗ 

- ♦-- 

Αριθ. 40075 (5) 

Καθορισμός προσόντων και διάρκειας φοίτησης των εκ- 
παιδευομένων στα προγράμματα ταχύρρυθμης επαγ¬ 
γελματικής κατάρτισης «ΤΕΚ», ειδικοτήτων Συγκολλη- 
τή-Μεταλλικών κατασκευών, Εφαρμοστή-Συντηρητή, 
Προγραμματιστή Η/Υ, Ηλεκτρολόγου εγκαταστάτη και 
θερμοϋδραυλικού. 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ¬ 
γελματικός καταρτιζομένων». 

γ) Τη σχετική πρόταση του Δ.Σ. του ΟΑΕΔ (απόφαση 
449/11 /16.3.93 έγγραφο 89/106503/24.3.93). 

δ) Την απόφαση του Υπουργού Εργασίας 100919/90 
«Μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Ειδικό Γραμματέα, Προϊσταμένους Δ/ 
νσεων, Υπηρεσιών και Τμημάτων», αποφασίζουμε: 

Α) Καθορίζουμε τα προσόντα των εκπαιδευομένων και 
τη διάρκεια φοίτησης για την Ταχύρρυθμη Επαγγελματική 
Κατάρτιση των ειδικοτήτων, Συγκολλητή-Μεταλλικών κα¬ 
τασκευών, Εφαρμοστή-Συντηρητή, Ηλεκτρολόγου εγκα- 
ταστάτη και θερμοϋδραυλικού ως εξής: 
α) Ηλικία: από 18-46 ετών 

β) Γραμματικές γνώσεις: Απόφοιτοι δημοτικού σχο¬ 
λείου 

γ) Διάρκεια προγράμματος 600 ώρες με εξάωρη ημερή¬ 
σια απασχόληση. 

Β) Καθορίζουμε τα προσόντα των εκπαιδευομένων και 
τη διάρκεια φοίτησης και την Ταχύρρυθμη Επαγγελματική 
Κατάρτιση της ειδικότητας Προγραμματιστών Η/Υ, ως 
εξής: 

α) Ηλικία: από 18-46 ετών. 

β) Γραμματικές γνώσεις: Απόφοιτοι Λυκείου ή εξατα¬ 
ξίου Γυμνασίου, βασικές γνώσεις Αγγλικής. 

γ) Διάρκεια προγράμματος 600 ώρες με εξάωρη ημερή¬ 
σια απασχόληση. 


Κάλυψη δαπάνης 

Από τις διατάξεις αυτής της απόφασης δεν προκαλεΐται 
δαπάνη σε βάρος του κρατικού προϋπολογισμού, ούτε του 
προϋπολογισμού του ΟΑΕΔ. 

Η απόφαση αυτή να δημοσιευθεΙ στην Εφημερίδα τής 
Κυβερνήσεως. 

Αθήνα, 9 Απριλίου 1993 

Η Διευθύντρια 

X. ΚΩΣΤΑΚΗ 

-♦- 

Αριθ. ΔΥΙγ/1 5549 (6) 

Έγκριση εφημεριών γιατρών ΕΣΥ κατ’ εξαίρεση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

. -1. Τις διατάξεις του άρθρου 88 του Ν. 2071/92 (ΦΕΚ 
123/Α/92). 

2. Την αρ. ΔΥ1 γ/1010/3.2.93 απόφασή μας περί εφη¬ 
μεριών γιατρών (ΦΕΚ 89/ΒΥ93). 

3. Το αρ. 1645/23.3.93 έγγραφο του Ν.Γ. Νοσοκομείου 
Κατερίνης, αποφασίζουμε: . 

Εγκρίνουμε την εξαίρεση του Ν.Γ. Νοσοκομείου Κατε¬ 
ρίνης από τη ρύθμιση της παρ. (β) του Κεφ. IV της αρ. 
ΔΥ1γ/1010/3.2.93 (ΦΕΚ 89/23.2.92 τ.Β) απόφασής 
μας για το χρονικό διάστημα από 1.3.93 μέχρι 
31.12.93. 

Κατά τα άλλα εξακολουθεί να ισχύει η (2) πιο πάνω σχε¬ 
τική. 

Με την απόφαση αυτή προκαλεΐται δαπάνη στις υπάρ- 
χουσες πιστό>σεις του προϋπολογισμού του Νοσοκομείου 
Κατερίνης, ύψους. 14.061.870 δρχ., στον ΚΑΕ 2811. 

Η παρούσα να δημοσιευθεΙ στην Εφημερίδα της Κυβερ¬ 
νήσεως. 

Αθήνα, 13 Απριλίου 1 993 _ 

Ο ΥΠΟΥΡΓΟΓί 

Δ. ΣΙΟΥΦΑΣ 

- ♦ 

Αριθ. Υ3/6 ’ (7) 

Χορήγηση άδειας άσκησης του επαγγέλματος. Φυσικού 

Νοσοκομείων εκτός περιοχής ιοντιζουσών ακτινοβο¬ 
λιών στο Φυσικό Μιχαήλ Σαμώνά τού Κων/νου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 171/74 ΦΕΚ 347/74 τ.Β’ 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β' Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». 

3. Την 14632 (ΦΟΡ) 1416/92 ΦΕΚ 539/92 κοινή 

Υπουργική Απόφαση. · * 

4. Την από 5.1.93 αίτηση του Μιχαήλ Σαμωνά. 

5. Τη γνωμοδότηση της αρμόδιός Επιτροπής χορήγησης 
άδειας άσκησης του επαγγέλματος Φυσικού ΝοσοκομεΙων- 
Ακτινοφυσικού Ιατρικής (Συνεδρίαση 39/22.1.93). 

6. Την αριθ. Υ. 1938/1992 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χορηγούμε άδεια άσκηοης του επαγγέλματος Φυσικού 
Νοσοκομείων εκτός περιοχής Ιοντιζουσών Ακτινοβολιών 
στο Φυσικό Μιχαήλ Σαμωνά του Κων/νου. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Αθήνα, 11 Μαρτίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

-φ- 

Αριθ. Υ3/149 (8) 

Χορήγηση άδειας άσκησης του επαγγέλματος Φυσικού 

Νοσοκομείων εκτός περιοχής ιοντιζουσών ακτινοβο¬ 
λιών στο Φυσικό Λεωνίδα Κοκοβέ του Επαμεινώνδα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 ΦΕΚ 347/74 τ.Β' 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β’ Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». 

3. Την 14632 (ΦΟΡ) 1416/92 ΦΕΚ 539/92 κοινή 
Υπουργική Απόφαση. 

4. Την από 13.1.93 αίτηση του Λεωνίδα Κοκοβέ. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο- 
μείων-Ακτινοφυσικού Ιατρικής (Συνεδρίαση 39/22.1.93), 

6. Την αριθ. Υ. 1938/1992 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

Χορηγούμε άδεια άσκησης του επαγγέλματος Φυσικού 
Νοσοκομείων εκτός περιοχής Ιοντιζουσών Ακτινοβολιών 
στο Φυσικό Λεωνίδα Κοκοβέ του Επαμεινώνδα. 

Η παρούσα να δήμοσιευθεί στην Εφημερίδα της Κυβερ- 
νήσεως. 

Αθήνα, 11 Μαρτίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

- -♦ - 

Αριθ. Υ3α/οικ, 1654 (9) 

Χορήγηση άδειας άσκησης του επαγγέλματος Φυσικού 

Νοσοκομείων-Ακτινοφυσικού Ιατρικής στον Αθανάσιο 

Κολιγλιάτη του Ευαγγέλου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 ΦΕΚ 347/74 τ.Β' 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β' Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». 

3. Την 14632 (ΦΟΡ) 1416/92 ΦΕΚ 539/92 κοινή 
Υπουργική Απόφαση. 

4. Την από 2.6.92 αίτηση του Αθανασίου Κολιγλιάτη. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο- 
μέίων-Ακτινοφυσικού Ιατρικής (Συνεδρίαση 39/22.1.93). 

6. Την αριθ. Υ. 1938/1992 κοινή απόφαση του Πρωθυ¬ 
πουργού και του Υπουργού Υγείας) Πρόνοιας και Κοινωνι¬ 


κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

Χορηγούμε άδεια άσκησης του επαγγέλματος Φυσικού 
Νοσοκομείων-Ακτινοφυσικού Ιατρικής στον Αθανάσιο Κο- 
λιγλιάτη του Ευαγγέλου. 

Η παρούσα να δήμοσιευθεί στην Εφημερίδα της Κυβερ- 
νήσεως. 

Αθήνα, 9 Μαρτίου 1993 

Ο ΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

-φ- 

Αριθ. Υ3α/οικ. 1987 (10) 

Χορήγηση άδειας άσκησης του επαγγέλματος Φυσικού 

Νοσοκομείων-Ακτινοφυσικού Ιατρικής στη Βιργινία 

Τσαπάκη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 ΦΕΚ 347/74 τ.Β' 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β' Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». 

3. Την 14632 (ΦΟΡ) 1416/92 ΦΕΚ 539/92 κοινή 
Υπουργική Απόφαση. 

4. Την αριθ. Υ. 1938/9.12.92 απόφαση Πρωθυπουργού 
«Ανάθεση αρμοδιοτήτων στους Υφυπουργούς Υγείας, 
Πρόν. και Κοιν. Ασφ. στους Ν. Αναστασόπουλο και Φ. 
Πάλλη-Πετραλιά». 

5. Την από 29.12.92 αίτηση της Βιργινίας Τσαπάκη. 

6. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο- 
μείων-Ακτινοφυσικού Ιατρικής (Συνεδρίαση 39/22.1.93), 
αποφασίζουμε: 

Χορηγούμε άδεια άσκησης του επαγγέλματος Φυσικού 
Νοσοκομείων-Ακτινοφυσικού Ιατρικής στην Βιργινία Τσα¬ 
πάκη του Μιχαήλ. 

Η παρούσα να δήμοσιευθεί στην Εφημερίδα της Κυβερ- 
νήσεως. 

Αθήνα, 17 Μαρτίου 1993 

Ο ΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

-φ- 

Αριθ. Υ3α/οικ. 1988 (11) 

Χορήγηση άδειας άσκησης του επαγγέλματος Φυσικού 

Νοσοκομείων-Ακτινοφυσικού Ιατρικής στην Ευσταθία 

Κουτσουβέλη του Ιωάννη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 ΦΕΚ 347/74 τ.Β' 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β' Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». 

3. Την 14632 (ΦΟΡ) 1416/92 ΦΕΚ 539/92 κοινή 
Υπουργική Απόφαση. 

4. Την αριθ. Υ. 1938/9.12.92 απόφαση Πρωθυπουργού 
«Ανάθεση αρμοδιοτήτων στους Υφυπουργούς Υγείας, 
Πρόν. και Κοιν. Ασφ. στους Ν. Αναστασόπουλο και Φ. 
Πάλλη-Πετραλιά». 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Την από 30.1.93 αίτηση της ΕυσταθΙας Κουτσου- 
βέλη. 

6. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο- 
μεΙων-Ακτινοφυσικού Ιατρικής (Συνεδρίαση 39/22.1.93), 
αποφασίζουμε: 

Χορηγούμε άδεια άσκησης του επαγγέλματος Φυσικού 
ΝοσοκομεΙων-Ακτινοφυσικού Ιατρικής στην Ευσταθία 
Κουτσουβέλη του Ιωάννη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Μαρτίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

-φ- 

Αριθ. Υ3α/4361/92 (12) 

Χορήγηση άδειας άσκησης του επαγγέλματος Φυσικού 
Νοσοκομείων εκτός περιοχής ιοντιζουσών ακτινοβο¬ 
λιών στην Ακτινοφυσικό Ιατρικής Ελένη ΚαξΙρα του Βα¬ 
σιλείου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 ΦΕΚ 347/74 τ.Β' 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β' Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». 

3. Την 14632 (ΦΟΡ) 1416/92 ΦΕΚ 539/92 κοινή 
Υπουργική Απόφαση. 

4. Την από 15.10.92 αίτηση της Ελένης ΚαξΙρα. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο- 
μείων-Ακτινοφυσικού Ιατρικής (Συνεδρίαση 39/22.1.93), 

6. Την αριθ. Υ. 1938/1992 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

Χορηγούμε άδεια άσκησης του επαγγέλματος Φυσικού 
Νοσοκομείων εκτός περιοχής Ιοντιζουσών Ακτινοβολιών 
στην Ακτινοφυσικό Ιατρικής Ελένη ΚαξΙρα του Βασι¬ 
λείου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Μαρτίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

-φ- 

Αριθ. Υ3Ο/5940/92 (13) 

Χορήγηση άδειας άσκησης του επαγγέλματος Φυσικού 
Νοσοκομείων εκτός περιοχής ιοντιζουσών ακτινοβο¬ 
λιών στο Φοσικό Θεόδωρο Σαμαρά του Στέργιου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 ΦΕΚ 347/74 τ.Β' 
«περί προστασίας εξ ιοντιζουσών ακτινοβολιών». 

2. Την Α2στ/2073/83/ΦΕΚ. 280/26.5.83 τ.Β' Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση Φυσικών Νοσοκομείων». . 


3. Την 14632 (ΦΟΡ) 1416/92 ΦΕΚ 539/92 κοινή 
Υπουργική Απόφαση. 

4. Την από 17.12.92 αίτηση του θεοδώρου Σαμαρά. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο- 
μείων-Ακτινοφυσικού Ιατρικής (Συνεδρίαση 39/22.1.93), 

6. Την αριθ. Υ. 1938/1992 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

Χορηγούμε άδεια άσκησης του επαγγέλματος Φυσικού 
Νοσοκομείων εκτός περιοχής Ιοντιζουσών Ακτινοβολιών 
στο Φυσικό Θεόδωρο Σαμαρά του Στέργιου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Μαρτίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

-φ- 

Αριθ. 22782 (14) 

Κύρωση Κανονισμού Εσωτερικής Υπηρεσίας του Εφε- 
τείου Δυτικής Μακεδονίας. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Ν. 1756/1988) (ΦΕΚ 35/Α726.2.1988), όπως αντικατα- 
στάθηκε από το άρθρο 5 του Ν . 1868/1989 (ΦΕΚ 230/Α7 
10.10.1989) και όπως ισχύει σήμερα. 

2. Το άρθρο 29 Α του Ν. 1558/1985 όπως προσετέθη 
με το άρθρο 27 του Ν.2081 /1992 (ΦΕΚ 154/10.9.199). 

3. Το γεγονός ότι από τις διατάξεις αυτής της απόφασης 

δεν προκαλείται δαπάνη σε βάρος του Κρατικού προϋπο¬ 
λογισμού. - γΖ" : 

4. Το έγγραφο του Εφετείου Δυτικής Μακεδονίας με 
τον αριθμό 100/22.2.1993, αποφασίζουμε: 

Κυρώνουμε τον Κανονισμό της Εσωτερικής Υπηρεσίας 
του Εφετείου Δυτικής Μακεδονίας όπως καταρτίστηκε με 
την απόφασηη της Ολομέλειας του δικαστηρίου αυτού με 
τον αριθμό 3/1992 η οποία έχει ώς εξής: 

I. Νόμιμα συγκαλείται η Ολομέλεια του Δικαστηρίου 
προκειμένου να καταρτήσει τον κανονισμό της εσωτερι¬ 
κής υπηρεσίας του, σύμφωνα με τις διατάξεις των.άρθρων 
14 παρ. 1, περ. α' και 17 παρ. 1,6 του Νόμου 1756/1988 
«Κώδικας Οργανισμού Δικαστηρίων και κατάσταση Δικά·, 
στικών Λειτουργών», όπως αντικατ, από τα άρθρα 3 και 5 
του Ν. 1868/1989. 

II. Σύμφωνα με το άρθρο 17 παρ. 5 του Ν. 1756/1988, 
όπως αντικαταστάθηκε και ισχύει, «οι κανονισμοί των δι¬ 
καστηρίων ... ορίζουν τα τμήματά τους και τον τρόπο συ¬ 
γκρότησής τους, τον αριθό των δικασίμων και των υποθέ¬ 
σεων καθεμιάς δικασίμου, την κατανομή των υποθέσεων 
στα τμήματα το χρονικό διάστημα που θα υπηρετούν οι δι¬ 
καστές στα τμήματα και επιπλέον ρυθμίζουν οποιοδήποτε 
ζήτημα, ανάγεται στην εσωτερική οργάνωση των υπηρε¬ 
σιών και την εύρυθμη διεξαγωγή των εργασιών τους. 

III. Ενόψει, λοιπόν αυτών και λαμβάνοντας υπόψη τις 
υπάρχουσες ανάγκες, όπως εμφανίστηκαν κατά την ολι- 
γόμηνη λειτουργία του Εφετείου, τις επικρατούσες συν¬ 
θήκες αλλά και τις υπάρχουσες δυνατότητες λόγω της πε- 

ριορισμένης στελέχωσής του με δικαστές και δικαστικούς 
υπάλλήλους, εισηγούμαι, για την εύρυθμη και ομαλή λει¬ 
τουργία του Δικαστηρίου, τη συγκρότηση δύο τμημάτων α) 
πολιτικού και β) ποινικού και την αντίστοιχη διαίρεση της 
γραμματείας, προς υποστήριξη αυτών σε δύο επίσης ομώ¬ 
νυμα τμήματα. 

Α'ΠΟΛΙΤΙΚΟ ΤΜΗΜΑ 

Τούτο, θα συγκροτείται από όλους τους δικαστές και θα 
συνεδριάζει την πρώτη εργάσιμη Τετάρτη κάθε μήνα, στην 
προσδιορισμένη με πράξη του Προϊσταμένου του Δικα¬ 
στηρίου αίθουσα και ώρα 10.00, προς εκδίκαση όλων των 
υποθέσεων που υπάγονται στη δικαιοδοσία και αρμοδιό¬ 
τητα του Δικαστηρίου. 

Κατ’ εξαίρεση δεν ορίζονται πολιτικές δικάσιμοι α) κατά 
το διάστημα των δικαστικών διακοπών (από 1 Ιουλίου μέ¬ 
χρι 15 Σεπτεμβρίου), β) από 16 Δεκεμβρίου μέχρι και 8 Ια¬ 
νουάριου και γ) κατά τη Μεγάλη Εβδομάδα και την Εβδο¬ 
μάδα της Διακαινησίμου. 

Ο Αριθμός των προσδιοριζομένων προς εκδίκαση υπο¬ 
θέσεων, δεν πρέπει να υπερβαίνει τις τριάντα (30), κατά 
δικάσιμο και σε εξαιρετικές περιπτώσεις, κατά την κρίση 
του Προέδρου Εφετών, τις τριάντα πέντε (35) κατ' ανώ¬ 
τατο όριο. 

Το αντίστοιχο πολιτικό τμήμα της Γραμματείας του Δι¬ 
καστηρίου, θα εκτελεΐ όλες τις εργασίες τις σχετικές με 
την προδικασία και την εκδίκαση των κάθε φύσης πολιτι¬ 
κών υποθέσεων, που προβλέπονται από τον Κωδ. Πολιτι¬ 
κής Δικονομίας και τους συναφείς νόμους, καθώς και με 
την καθαρογραφή των αποφάσεων που θα εκδίδονται. 

Για την εύρυθμη λειτουργία του τμήματος, πρέπει να τη¬ 
ρούνται τα προβλεπόμενα από τους νόμους και τις συνα¬ 
φείς εγκυκλίους βιβλία και λοιπά έγγραφα και το αρχείο 
όπου θα φυλάσσονται οι αποφάσεις, τα πρακτικά και τα 
λοιπά έγγραφα. 

Ο αριθμός των δικαστικών υπαλλήλων, που θα στελεχώ¬ 
σει το τμήμα, πρέπει να οριστεί με απόφαση της Ολομέ¬ 
λειας, μετά τον καθορισμό των οργανικών θέσεων του 
προσωπικού της γραμματείας και την πλήρωση των θέ¬ 
σεων αυτών. 

Β' ΠΟΙΝΙΚΟ ΤΜΗΜΑ: 

Τούτο θα συνεδριάζει την 1η και 3η εργάσιμη Τρίτη 
κάθε μήνα προς εκδίκαση των υποθέσεων αρμοδιότητας 
Τριμελούς Εφετείου (εφέσεων, κακουργημάτων, ανηλί¬ 
κων) και επιπλέον τη 2η Τρίτη κάθε μήνα προς εκδίκαση 
υποθέσεων αρμοδιότητας Πενταμελούς Εφετείου ή Μι¬ 
κτού Ορκωτού Εφετείου, στην προσδιορισμένη με πράξη 
του Προϊσταμένου του Δικαστηρίου αίθουσα και ώρα 
09.00. 

Κατ’ εξαίρεση τα ποινικά δικαστήρια δεν θα συνεδριά¬ 
ζουν α) κατά το διάστημα των δικαστικών διακοπών (από 1 
Ιουλίου ως 15 Σεπτεμβρίου) εκτός αν η Ολομέλεια του Δι¬ 
καστηρίου, με την απόφασή της για την κατάρτιση των 
τμημάτων διακοπών, ορίζει διαφορετικά, β) από 20 Δε¬ 
κεμβρίου μέχρι και 7 Ιανουάριου και γ) κατά τη Μ. Εβδο¬ 
μάδα και την εβδομάδα της Διακαινησίμου. 

Ο αριθμός των προσδιοριζομένων προς εκδίκαση υπο¬ 
θέσεων α) από το Τριμελές Εφετείο, δεν πρέπει να υπερ¬ 
βαίνει τις δεκαπέντε (15) άν πρόκειται για εφέσεις και τις 
επτά (7) αν πρόκειται για κακουργήματα, που εισάγονται 
σε πρώτο βαθμό, β) από το Πενταμελές Εφετείο τις τέσ- 
σερρις (4) και γ) από το Μικτό Ορκωτό Εφετείο τη μία (1). 

Επίσης το Ποινικό Τμήμα θα συνεδριάζει σε συμβούλιο 


προς διάσκεψη και. έκδοση των βουλευμάτων σε χρόνο 
που θα ορίζει ο Πρόεδρος αυτού. 

Το αντίστοιχο ποινικό τμήμα της Γ ραμματείας του Δικα¬ 
στηρίου, θα εκτελεί όλες τις εργασίες τις σχετικές με την 
εκδίκαση των ποινικών υποθέσεων και την έκδοση των 
βουλευμάτων, καθώς και με τη καθαρογραφή των αποφά¬ 
σεων και των βουλευμάτων που θα εκδίδονται. 

Γ ια την εύρυθμη λειτουργία του τμήματος, πρέπει να τη¬ 
ρούνται τα προβλεπόμενα από τους νόμους και τις συνα¬ 
φείς εγκυκλίους, βιβλία και λοιπά έγγραφα και το αρχείο, 
όπου θα φυλάσσονται οι αποφάσεις, τα βουλεύματα και τα 
πρακτικά. 

Ο αριθμός των δικαστικών υπαλλήλων που θα στελεχώ¬ 
σει το τμήμα, πρέπει να οριστεί με απόφαση της Ολομέ¬ 
λειας, μετά τον καθορισμό των οργανικών θέσεων του 
προσωπικού της γραμματείας και την πλήρωση των θέ¬ 
σεων αυτών. 

Η Ολομέλεια του Δικαστηρίου, αφού άκουσε τις προτά¬ 
σεις του Προέδρου του Δικηγορικού Συλλόγου* Κοζάνης 
και του Εισαγγελέα Εφετών Δυτικής Μακεδονίας, την ει¬ 
σήγηση του Εφέτη - Εισηγητή και έλαβε υπόψη τις διατά¬ 
ξεις του νόμου, τις επικρατούσες συνθήκες λειτουργίας 
της υπηρεσίας, τις υπάρχουσες ανάγκες όπως προέκυ- 
ψαν κατά το χρονικό διάστημα από την ίδρυση του Εφε- 
τείου μέχρι σήμερα, αλλά και τις υφιστάμενες δυνατότη¬ 
τες, λόγω της περιορισμένης στελέχωσής του με δικαστές 
και δικαστικούς υπαλλήλους, προχώρησε ύστερα από δια- 
λογική συζήτηση και διάσκεψη στην κατάρτιση του κανο¬ 
νισμού με το ακόλουθο περιεχόμενο: 

Αρθρο 1 

Τα τμήματα του Δικαστηρίου τούτου (Εφετείου Δυτικής 
Μακεδονίας) και αντίστοιχα της γραμματείας του ορίζο¬ 
νται σε δύο, δηλαδή ΠΟΛΙΤΙΚΟ και ΠΟΙΝΙΚΟ. 

Αρθρο 2 

Αντικείμενο, στελέχωση και χρόνος συνεδρίασης των 
τμημάτων του Δικαστηρίου. 

Α. ΠΟΛΙΤΙΚΟ ΤΜΗΜΑ: 

Τούτο θα εκδικάζει τις πολιτικές υποθέσεις, επί εφέ¬ 
σεων όλων των διαδικαστικών, καθώς και τις λοιπές υπο¬ 
θέσεις που υπάγονται στη δικαιοδοσία και αρμοδιότητά 
του και θα συνεδριάζει την πρώτη εργάσιμη Τετάρτη κάθε 
μήνα και ώρα 10.00, με συμμετοχή όλων των δικαστών, 
στην προσδιορισμένη με πράξη του Προϊσταμένου του 
Εφετείου αίθουσα. 

Κατ’ εξαίρεση, δεν θα ορίζονται πολιτικές συνεδριάσεις 
α) κατά το διάστημα των δικαστικών διακοπών (από 1 Ιου¬ 
λίου ως 15 Σεπτεμβρίου), β) από 16 Δεκεμβρίου μέχρι και 
8 Ιανουάριου και γ) κατά τη Μ. Εβδομάδα και την Εβδο¬ 
μάδα της Διακαινησίμου. 

Ο συνολικός αριθμός των υποθέσεων που θα προσδιο¬ 
ρίζονται προς εκδίκαση, δεν πρέπει να υπερβαίνει τις 
τριάντα (30), κατά δικάσιμο και σε εξαιρετικές περιπτώ¬ 
σεις, κατά την κρίση του Προέδρου Εφετών, τις τριάντα 
πέντε (35), κατ’ανώτατο όριο. 

Β. ΠΟΙΝΙΚΟ ΤΜΗΜΑ: , . 

Τούτο θα συνεδριάζει την 1η και 3η εργάσιμη Τρίτη, 
κάθε μήνα προς εκδίκαση των υποθέσεων αρμοδιότητας 
Τριμελούς Εφετείου (εφέσεις, κακουργήματα, υποθέσεις 
ανηλίκων κτλ.) και επιπλέον τη 2η εργάσιμη Τετάρτη, 
κάθε μήνα, προς εκδίκαση υποθέσεων αρμοδιότητας Πε- 

νταμελούς ΕφετεΙου ή Μικτού Ορκωτού ΕφετεΙου (εναλ¬ 
λάξ), στην προσδιορισμένη με πράξη του Προϊσταμένου 
του ΕφετεΙου αίθουσα και ώρα 09.00, με συμμετοχή όλων 
των δικαστών. 

Κατ’ εξαίρεση, δεν θα ορίζονται ποινικές συνεδριάσεις 
α) το διάστημα των δικαστικών διακοπών (από 1 Ιουλίου 
μέχρι και 15 Σεπτεμβρίου) εκτός αν η Ολομέλεια του Δι¬ 
καστηρίου, κατά την κατάρτιση των τμημάτων διακοπών, 
ορίζει διαφορετικά με τη σχετική απόφασή της, β) από 20 
Δεκεμβρίου μέχρι και 7 Ιανουαρίου και γ) κατά τη Μεγάλη 
Εβδομάδα και την Εβδομάδα της Διακαινησίμου. 

Ο αριθμός των υποθέσεων που θα προσδιορίζονται 
προς εκδίκαση α) στο Τριμελές Εφετείο, δεν πρέπει να 
υπερβαίνει, σε κάθε δικάσιμο τις δεκαπέντε (15) συνο¬ 
λικά, είτε πρόκειται για εφέσεις, είτε πρόκειται για υποθέ¬ 
σεις επί πλημμελημάτων που εισάγονται σε πρώτο βαθμό 
και τις επτά (7), αν πρόκειται για υποθέσεις κακουργημά¬ 
των, που εισάγονται σε πρώτο βαθμό, β) στο Πενταμελές 
Εφετείο, δεν πρέπει να υπερβαίνει τις τέσσερις (4) και γ) 
στο Μικτό Ορκωτό Εφετείο τη μία (1). 

Άρθρο 3 

ΟΛΟΜΕΛΕΙΑ 

Η Ολομέλεια του Δικαστηρίου, αποτελείται από όλους 
τους δικαστές και συγκαλείται από τον Πρόεδρο αυτού, ο 
οποίος και προεδρεύει στη συνεδρίασή της, σύμφωνα με 
το άρθρο 14 Ν. 1868/1989. 

Η Ολομέλεια συγκαλείται με έγγραφη πρόσκληση του 
Προέδρου, όπου αναφέρονται τα προς συζήτηση θέματα, 
η οποία γνωστοποιείται στα μέλη της, με κάθε πρόσφορο 
τρόπο, πέντε (5) τουλάχιστον ημέρες πριν από τη συνε¬ 
δρίαση. 

Σε εντελώς επείγουσες περιπτώσεις, η πρόσκληση 
μπορεί να είναι προφορική και άμεση. 

Άρθρο 4 

ΓΡΑΜΜΑΤΕΙΑ ΤΟΥ ΕΦΕΤΕΙΟΥ 

Α' ΠΟΛΙΤΙΚΟ ΤΜΗΜΑ: 

Από το προσωπικό του τμήματος αυτού, θα εκτελούνται 
όλες οι εργασίες που σχετίζονται με την προδικασία, την 
εκδίκαση, τών κάθε φύσης πολιτικών υποθέσεων, που 
προβλέπονται από τον Κώδικα Πολιτικής Δικονομίας και 
τους συναφείς νόμους την καθαρογραφή των αποφάσεων 
που θα εκδίδονται, χορήγηση απογράφων, άσκηση ενδί¬ 
κων μέσων κ.τ.λ. καθώς και όσες άλλες εργασίες θα αντα- 
τίθεται στο προσωπικό αυτό από τον Προϊστάμενο του 
Εφετείου (συμμετοχή σε συμβούλια, σύνταξη μισθολογι- 
κών καταστάσεων προσωπικού κ.τ.λ.). 

Για την εύρυθμη λειτουργία του τμήματος αυτού πρέπει 
να τηρούνται τα ακόλουθα βιβλία: 

1) Κατάθεσης εφέσεων και λοιπών δικογράφων, ενδί¬ 
κων μέσων με ευρετήρια, 2)Πινάκια Τριμελούς και Πεντα¬ 
μελούς Πολιτικού ΕφετεΙου, 3) ορισμού, δικασίμων, 4) Εν¬ 
δίκων μέσων κατ’ αποφάσεων (αναιρέσεων, αναψηλαφή- 
σεων και ανακοπών), 5) Εγγράφων Προδικασίας, 6) Δημο¬ 
σίευσης αποφάσεων με αλφαβητικό ευρετήριο και βιβλίο 
Εισηγητών, 7) Πράξεων Δικαστηρίου, 8) Πιστοποιητικών, 
9) Πρακτικών Δικαστηρίων, 10) Ορκοδοσιών διαδίκων, ΤΙ) 
Σύντμησης ή παράτασης προθεσμιών, 12) Μειοψηφιών, 
13) Κατάθεσης Γραμματίων Παρακαταθηκών, 14) Απο- 
γραφών και 15) Παραίτησης από τα ένδικα μέσα. 

Ο Προϊστάμενος και οι λοιποί υπάλληλοι, που υπηρε¬ 


τούν στο Τμήμα αυτό, τηρούν το Αρχείο στο οποίο περι¬ 
λαμβάνονται όλες όι πολιτικές αποφάσεις, από την έναρξη 
της λειτουργίας του ΕφετεΙου, τα ευρετήρια των αποφά¬ 
σεων αυτών, καθώς και τις προτάσεις, εφέσεις, πρακτικά 
και λοιπά έγγραφα. 

Β' ΠΟΙΝΙΚΟ ΤΜΗΜΑ: 

Από το προσωπικό του τμήματος αυτού; θα εκτελούνται 
όλες οι εργασίες που προβλέπονται από τον Κώδικα Ποινι¬ 
κής Δικονομίας και συναφείς νόμους και σχετίζονται με 
την εκδίκαση, την πάσης φύσεως ποινικών υποθέσεων και 
την έκδοση των βουλευμάτων, την καθαρογραφή των 
αποφάσεων και των βουλευμάτων και είσπραξη των χρη¬ 
ματικών ποινών και όσων άλλων μετατρέπονται σε χρημα¬ 
τικές, καθώς και όσες εργασίες θα ανατίθενται στο προ¬ 
σωπικό αυτό, από τον Προϊστάμενο του ΕφετεΙου (συμμε¬ 
τοχή σε συμβούλια, σύνταξη μισθολογικών καταστάσεων, 
προσωπικού κ.τ.λ.). 

Για την εύρυθμη λειτουργία του τμήματος αυτού, πρέ¬ 
πει να τηρούνται τα ακόλουθα βιβλία: 

1) Αποφάσεων Τριμελούς ΕφετεΙου και ΕφετεΙου Ανη¬ 
λίκων, 2) Πενταμελούς, 3) Μικτού Ορκωτού, 4) ενδίκων 
μέσων (εφέσεων - αναιρέσεων), 5) Αιτήσεων ακύρωσης 
διαδικασίας, 6) Πειστηρίων, 7) Καταχώρησης αιτήσεων 
έκδοσης αντιγράφων και πιστοποιητικών, 8) Συντασσομέ- 
νων δελτίων Ποινικού Μητρώου, 9) Εκπτώσεων και απο¬ 
δόσεων εγγυήσεων, 104 Απογραφών, 11) Ειδικό βιβλίο 
καταχώρησης καθαρογραμμένων αποφάσεων (άρθρο 473 
& 3 Κ.Π.Δ. όπως προστέθ. με το άρθρο 9 του Ν. 969/ 
1979), 12) Λιπενόρκων και λιπομαρτύρων, 13) Ανακοπών 
και λιπομαρτυριών, 14) Αναβλητικών αποφάσεων και 15) 
Αποληψίμων (Α' και Β' Τόμοι). 

Επίσης, ειδικά για τα βουλεύματα, θα πρέπει να τηρού¬ 
νται τα εξής βιβλία: 

1) Προτάσεων Εισαγγελέως, 2) Βουλευμάτων, 3) Αναι¬ 
ρέσεων, διατάξεων, 6) Διατάξεων Προέδρου Εφετών και 
7) αποληψίμων. · 

Το Αρχείο των Ποινικών αποφάσεων, των βουλευμάτων 
και των πειστηρίων, τηρούνται από τον Προϊστάμενό τού 
τμήματος και φυλάσσονται σ’ αυτό οι ποινικές αποφάσεις 
και τα πρακτικά, οι σχετικές δικογραφίες και τα λοιπά σχε¬ 
τικά έγγραφα. 

Άρθρο 5 

Η ισχύς του κανονισμού αυτού, αρχίζει από 16 Σεπτεμ¬ 
βρίου 1993. 

Κρίθηκε, αποφασίστηκε στην Κοζάνη στις 2 Δεκεμ¬ 
βρίου 1992 και δημοσιεύθηκε στις 16 Δεκεμβρίου 1992. 

Ο Πρόεδρος 
ΑΝΕΣΤΗΣ ΝΑΝΟΣ 

Οι Εφέτες Ο Εισαγγελέας 

ΓΕΩΡΓΙΟΣ ΦΩΣΚΟΛΟΣ 

ΣΤΕΦ. ΛΙΟΛΙΟΜΑΝΗΣ ΙΩΑΝΝΗΣ ΧΑΤΖΑΚΟΣ 

ΑΔΑΜ ΚΥΡΙΛΛΙΔΗΣ 
ΔΗΜ. ΓΡΑΜΜΑΤΙΚΟΥΔΗΣ 

Ο Πρόεδρος Δ.Σ. . Ο Γραμματέας 

Γ. ΚΩΝΣΤΑΝΤΙΝΙΔΗΣ ΝΙΚ. ΓΑΖΗΣ 

Αθήνα, 7 Απριλίου 1993 

■ Η ΥΠΟΥΡΓΟΣ 

ΑΝΝΑ ΨΑΡΟΥΔΑ · ΜΠΕΝΑΚΗ 

Αριθ. 34967 (15) 

Μεταφορά μέρους του αρχείου του Συμβουλίου της 
Επικρατείας εις τα Γενικά Αρχεία του Κράτους. 

Αριθμός 6/1993 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Αποτελούμενο από τα μέλη αυτού Βασίλειο Μποτό- 
πουλο, Πρόεδρο, Κ.Μ. Χαλαζωνίτη, Δ. Μαργαρίτη, Σ. 
Γιάγκα, Αντιπρόεδρους και τους Συμβούλους Φ. Κατ- 
ζούρο, Γ. Κουτνατζή, Τ. Κούνδουρο, I. Τζεβελεκάκη, Γ. 
Γραίγο, Αδ. Φαρμάκη, X. Μακρίδη, Κ.Γ. Χαλαζωνίτη, Γ. 
Κοσμά, Λ. Οικονόμου, Σ. Σαρηβαλάση, Αθ. Τσαμπάση, 
Π.Ζ. Φλώρο, Μ. Βροντάκη, Σ. Χαραλαμπίδη, θ. Χατζη- 
παύλου, Φ. Στεργιόπουλο, Ν. Ντούβα, Γ. Σταυρό- 
πουλο, Σ. Καραλή, Δ. Κωστόπουλο, Κ. Μενουδάκο, Γ. 
Ανεμογιάννη, Σ. Ρίζο, Φ. Αρναούτογλου. 

Οι Αντιπρόεδροι Μ. Δεκλερής, X. Φατούρος και οι Σύμ¬ 
βουλοι Α. Μαρίνος, Γ. Κουβελάκης, X. Γεραρής, Γ. Δε- 
ληγιάννης, Ν. Παπαδημητρίου, Ηλ. Παπαγεωργίου, Π. 
Παραράς. Π. Χριστόφορος, I. Μαρή, Μ. Παληατσάρας, 
Γ. Παναγιωτόπουλος, Ε. Γαλανού και Π.Ν. Φλώρος, 
κληθέντες δεν εμφανίστηκαν, γιατί είχαν κώλυμα. 

Συνήλθε στο Κατάστημά του την 26η Φεβρουάριου 
1993, ημέρα Παρασκευή και ώρα 9.30 π.μ. με Γραμμα¬ 


τέα τον Φρ. Καμπάνη, Προϊστάμενο της Διεύθυνσης 
της Γραμματείας του Συμβουλίου της Επικρατείας με 
βαθμό Α' της κατηγορίας ΠΕ και αποφάσισε, κατά το 
άρθρο 66 παρ. 1 του Ν.Δ. 170/73 (άρθρο 71 παρ. 1 
Π.Δ. 18/1989), ως εξής επί του θέματος της μεταφο¬ 
ράς μέρους του αρχείου του Συμβουλίου της Επικρα- 
τείας εις τα Γενικά Αρχεία του Κράτους. 

Άρθρο Μδνο - 

Μεταφέρονται εις τα Γ ενικά Αρχεία του Κράτους: 

α) Οι μέχρι και του έτους 1978 φάκελλοι των πάσης φύ- 
σεως υποθέσεων του Συμβουλίου της Επικρατείας, 
των πρακτικών παραιτήσεων, των αιτήσεων αναστολών 
και της επεξεργασίας των σχεδίων Προεδρικών Δια¬ 
ταγμάτων. 

β) Οι τόμοι των Πρακτικών Συνεδριάσεων, οι οποίοι ετη- 
ρούντο μέχρι το έτος 1984. 

Το ως άνω μέρος του Αρχείου θα ταξινομηθεί εις τα Γε¬ 
νικά Αρχεία του Κράτους με μέριμνα των τελευταίων, 
ώστε να είναι προσιτό από 1 ης Αυγούστου 1993 εις τον 
ιστορικό μελετητή και εις τα μέλη του Συμβουλίου της 
Επικρατείας. 

Ο Πρόεδρος Ο Γραμματέας 

ΒΑΣ. ΜΠΟΤΟΠΟΥΛΟΣ ΦΡΑΓΚΟΥΛΗΣ ΚΑΜΠΑΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




